Gulyás Mártonék éjjel kidekorálták az Origo és a Ripost irodáit
Videót tett közzé az Origo és a Ripost kormánylapok ellen pénteken pert nyerő Gulyás Márton, amint az ítélet után teleplakátolják a két lap irodáit.
Gulyás Márton és a Közös Ország Mozgalom aktivistái pénteken éjszaka plakátokkal rakták tele a Ripost és az Origo szerkesztőségének bejáratát és az irodáit. Erről maga az aitivista tett közzé videót szombaton a Facebookon.

Gulyás Márton pénteken pert nyert a bíróságon a két kormánypárti médium ellen, azok ugyanis megsértették személyiségi jogait, amikor a tavaszi kormányellenes tüntetések idején a magánéletében vájkáltak. A Ripost 3,5 millió, az Origo 800 ezer forintot kell hogy fizessen Gulyásnak.

A szombaton kirakott videóhoz fűzött szöveg szerint az ítéletről éppen a két érintett oldal nem számolt be, ezért emlékeztették őket este az aktivisták a kiegyensúlyozott tájékoztatásra azzal, hogy a plakátokon azt üzeni nekik, hogy Gulyás ellen elvesztett perről is számoljanak be.

A videó alapján az Origo szerkesztéségének portásával kisebb dulakodásba keveredtek az aktivisták. Az Origo erről szóló cikkében azt írja, hogy az éjjel 11 után érkező Gulyásékat a biztonsági őr elzavarta őket, ennek ellenére egy órán át mászkáltak az épületben, és kiplakátolták a falakat. Azt írják, az Origo megteszi a szükséges jogi lépéseket.

Egy nappal korábban a jobbikos N1 TV riportere járt a Ripostnál, de nem sikerült bejutniuk a főszerkesztőhöz, tavasszal pedig a Momentum tagjai mentek be az Origo szerkesztőségébe, hogy személyesen kérjenek számon egy újságírót a lejárató cikkek miatt.

A témában írt két publicisztikánkat itt olvashatják:
Origo Slejm Ripost Gulyás Márton